Všeobecne záväzné nariadenie mesta Stará Turá

Č. 10/2015 - Nar.

o miestnom poplatku za komunálne odpady a drobné stavebné odpady.

Mestské zastupiteľstvo Stará Turá na svojom zasadnutí dňa 3.12.2015 uznesením č. 29 - XIII/2015 schválilo 3/5 väčšinou hlasov prítomných poslancov toto všeobecne záväzné nariadenie vydané v súlade s § 6 ods. 1 zákona č. 369/1990 Zb. o obecnom zriadení v znení neskorších predpisov a podľa § 2 odsek 2 a § 83 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov

§ 1

Sadzba poplatku

1. Sadzba poplatku je stanovená pre poplatníka, ktorým je:

fyzická osoba, ktorá má v meste Stará Turá trvalý pobyt, prechodný pobyt alebo ktorá je na území mesta oprávnená užívať alebo užíva nehnuteľnosť

1. za komunálny odpad

osoba/ kalendárny deň €/osoba/rok

0,05891 € 21,50 €

1. za drobný stavebný odpad 0,0545 za kg odpadu
2. Sadzba poplatku je stanovená pre poplatníka, ktorým je:

právnická osoba, ktorá je oprávnená užívať alebo užíva nehnuteľnosť nachádzajúcu sa na území mesta Stará Turá na iný účel ako na podnikanie,

podnikateľ, ktorý je oprávnený užívať alebo užíva nehnuteľnosť nachádzajúcu sa na území mesta Stará Turá na účel podnikania

1. za komunálny odpad – množstvový zber

Objem zbernej Frekvencia odvozov Sadzba poplatku Prepočet poplatku

nádoby v litroch €/ liter €/ rok

110 1 x týždenne 0,02465 141,00

110 2 x týždenne 0,02465 282,00

110 1 x za 2 týždne 0,02465 70,00

110 1 x za 3 týždne 0,02465 46,00

1100 1 x týždenne 0,01107 633,00

1100 2 x týždenne 0,01107 1266,00

§ 2

Určenie poplatku

1. Správca poplatku určuje poplatok pre fyzickú osobu podľa § 1 ods. 1
2. komunálny odpad za osobu a kalendárny rok
3. drobný stavebný odpad za kg odpadu
4. Správca poplatku určuje poplatok pre právnickú osobu a podnikateľa podľa §1 ods.2 písm. a) tohto VZN množstvový zber a určuje poplatok ako súčin frekvencie odvozov, sadzby a objemu zbernej nádoby, ktorú poplatník užíva v súlade so zavedeným systémom zberu komunálnych odpadov.

§ 3

Oznamovacia povinnosť

1. Poplatník je povinný v priebehu zdaňovacieho obdobia oznámiť mestu vznik poplatkovej povinnosti do 30 dní odo dňa vzniku poplatkovej povinnosti a
2. uviesť meno, priezvisko, titul, rodné číslo, adresu trvalého pobytu, adresu prechodného pobytu, v prípade určeného zástupcu aj identifikačné údaje za ostatných členov domácnosti, a ak je poplatníkom právnická osoba alebo podnikateľ , názov alebo obchodné meno alebo dodatok obchodného mena, sídlo alebo miesto podnikania a identifikačné číslo,
3. uviesť údaje rozhodujúce na určenie poplatku,
4. ak poplatník požaduje zníženie alebo odpustenie poplatku podľa § 5 predložiť aj doklady, ktoré odôvodňujú zníženie alebo odpustenie poplatku.
5. Zmeny skutočností rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť mestu do 30 dní odo dňa, keď tieto nastali.

§ 4

Vyrubenie poplatku a splatnosť

1. Správca poplatku vyrubí každoročne poplatok za komunálny odpad rozhodnutím na celé zdaňovacie obdobie.

* ak vznikne poplatková povinnosť v priebehu zdaňovacieho obdobia , mesto vyrubí pomernú časť poplatku rozhodnutím, začínajúc dňom vzniku poplatkovej povinnosti až do konca príslušného zdaňovacieho obdobia.
* ak poplatníkov žijúcich v spoločnej domácnosti zastupuje jeden z nich, mesto vyrubí poplatok rozhodnutím v celkovej sume tomuto zástupcovi .
* splatnosť poplatku je uvedená v rozhodnutí.

1. Drobný stavebný odpad sa platí v hotovosti do pokladne na základe vážnych lístkov zo zberného dvora.

§ 5

Vrátenie, zníženie a odpustenie poplatku

1. Správca poplatku vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti.

* skončenie trvalého pobytu v meste Stará Turá
* skončenie prechodného pobytu v meste Stará Turá
* zanikne oprávnenie užívať nehnuteľnosť na území mesta Stará Turá

1. Správca poplatku poplatok zníži o 50%, ak poplatník preukáže že sa viac ako 90 dní v zdaňovacom období nezdržiava na území mesta

* študentom dennej formy štúdia s miestom štúdia mimo mesta Stará Turá
* pracujúcim s  výkonom práce mimo mesta Stará Turá
* vodičom medzinárodnej kamiónovej dopravy
* pracujúcim s výkonom práce v zahraničí v turnusovom režime

Poplatník preukazuje skutočnosti, ktoré oprávňujú správcu poplatku na to, aby poplatok znížil o 50% hodnoverným dokladom na príslušné zdaňovacie obdobie

1. prechodným pobytom v mieste školy alebo potvrdením o ubytovaní v internáte a súčasne potvrdením o dennom štúdiu. V prípade ubytovania mimo internátu kópiou nájomnej zmluvy alebo zálohového predpisu z ktorej je zrejmé, že v mieste školy uhrádza aj poplatok za komunálne odpady a drobné stavebné odpady a súčasne potvrdenie o dennom štúdiu alebo potvrdením o zaplatení poplatku v mieste školy. Nájomná zmluva alebo zálohový predpis musia byť vystavené na meno poplatníka za ktorého sa žiada úľava na poplatku v mieste trvalého pobytu,
2. prechodným pobytom v mieste práce a potvrdením zamestnávateľa o trvaní pracovného pomeru na aktuálny rok. V prípade ubytovania v súkromí nájomnú zmluvu alebo zálohový predpis z ktorej je zrejmé, že v mieste práce uhrádza poplatník aj poplatok za komunálne odpady a drobné stavebné odpady a súčasne potvrdenie od zamestnávateľa o trvaní pracovného pomeru alebo dokladom o zaplatení poplatku v mieste práce. Doklady musia byť vystavené na meno poplatníka za ktorého sa žiada úľava na poplatku v mieste trvalého pobytu.
3. potvrdenie sprostredkovateľskej agentúry o mieste a trvaní výkonu práce v zahraničí, alebo kópia pracovnej zmluvy s uvedením miesta a trvania výkonu práce v zahraničí alebo potvrdenie opatrovanej osoby o mieste a trvaní pobytu v zahraničí, potvrdenie od zamestnávateľa o práci v turnusovom režime alebo kamiónovej doprave
4. Správca poplatku poplatok odpustí za obdobie, za ktoré poplatník preukáže na základe predložených dokladov, že sa v zdaňovacom období

* dlhodobo zdržiava v zahraničí okrem poplatníkov, ktorí v zahraničí vykonávajú prácu v turnusovom režime,
* ak je poplatník vo výkone trestu odňatia slobody, vo výkone väzby
* ak je poplatník umiestnený v zariadení sociálnych služieb ( detský domov, domov dôchodcov, domov sociálnych služieb), reedukačnom zariadení, v diagnostickom zariadení

Poplatník preukazuje skutočnosti, ktoré oprávňujú správcu poplatku na to, aby poplatok odpustil hodnoverným dokladom na príslušné zdaňovacie obdobie

1. potvrdenie sprostredkovateľskej agentúry o mieste a trvaní výkonu práce v zahraničí, alebo kópia pracovnej zmluvy s uvedením miesta a trvania výkonu práce v zahraničí, kópia nájomnej zmluvy potvrdzujúca miesto a trvanie pobytu v zahraničí, doklad o mieste a trvaní výmenného študijného pobytu v zahraničí, pre maloleté deti potvrdenie o návšteve školy alebo predškolského zariadenia v zahraničí
2. potvrdenie vo výkone väzby, vo výkone trestu odňatia slobody
3. potvrdenie o umiestnení v zariadení sociálnych služieb
4. Poplatníci sú povinní predkladať doklady preukazujúce skutočnosti, ktoré majú vplyv na zníženie alebo odpustenie poplatku každoročne na aktuálne zdaňovacie obdobie. Tieto doklady musia byť hodnoverné. Z takto predložených dokladov musí byť jednoznačné, že poplatník má nárok na zníženie alebo odpustenie poplatku na aktuálne zdaňovacie obdobie. Výnimkou sú študenti dennej formy štúdia, ktorí predkladajú doklady o štúdiu a ubytovaní na školský / akademický rok.
5. Správca poplatku zníži poplatok za komunálne odpady v zmysle § 5 tohto VZN na

základe písomnej žiadosti poplatníka a doložených dokladov, len v prípade, ak si

poplatník plní riadne poplatkovú povinnosť a nemá evidované nedoplatky

z poplatku za komunálne odpady a drobné stavebné odpady.

§ 6

Záverečné ustanovenie

Dňom nadobudnutia účinnosti tohto VZN ruší sa účinnosť Všeobecne záväzného nariadenia 23/2012 – Nar. zo dňa 28.11.2012 o miestnom poplatku za komunálne odpady a drobné stavebné odpady.

Toto všeobecne záväzné nariadenie bolo zverejnené na úradnej tabuli dňa 4.12.2015.

Toto nariadenie nadobúda účinnosť 1.1.2016

V Starej Turej, dňa 12.11.2015

Ing. Anna Halinárová

primátorka mesta